Դա շատ լուրջ հարց է: Ես երբեք որեւէ իշխանությանը դեմ չեմ եղել: Ես պարզապես գնահատել եմ իրենց գործունեությունը, հայրենասիրությունը, նվիրվածությունը, ռազմական հնարավորություններն ու ռազմական պատրաստվածությունը: Եվ ես միշտ վրդովվել եմ, որ պետական կյանքի այդ կողմերը գտնվել են ստորին աստիճանի վրա: Ես մարդկայնորեն չեմ կարող անտարբեր գտնվել այն ամենի նկատմամբ, ինչ կատարվում է Հայաստանում եւ Արցախում: Այդ իսկ պատճառով ես միշտ քննադատել եմ, իմ տեսակետները ներկայացրել պաշտպանության, անվտանգության հարցերի վերաբերյալ: